Diari Oficial de la Generalitat Valenciana


Sumari del DOGV 8209, del 10-01-2018 (2018/116)

Extracte de la Resolució de 29 de desembre de 2017, de la Presidència de la Generalitat, per la qual es convoquen tres beques per a la realització de pràctiques professionals en matèria de polítiques públiques, en la Direcció General d'Anàlisi, Polítiques Públiques i Coordinació del Gabinet del President de la Generalitat, durant l'exercici 2018-2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/116


Data del document
:   29-12-2017

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 29 de desembre de 2017, de la Presidència de la Generalitat, per la qual es convoquen tres beques per a la realització de pràctiques professionals en matèria de polítiques públiques, en la Direcció General d'Anàlisi, Polítiques Públiques i Coordinació del Gabinet del President de la Generalitat, durant l'exercici 2018-2019. [2018/116]  
BDNS (identif.): 379984  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions http://www.pap.minhap.gob.es/bdnstrans/index;  
  
Primer. Beneficiaris  
Persones amb titulacions oficials de llicenciatura o grau en Ciències Polítiques i de l'Administració i a persones graduades en Gestió i Administració Pública, establides en l'apartat 1.c.4 de l'article 3 del Decret 20/2016, de 12 de desembre, del president de la Generalitat, pel qual s'establixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotsscretaria de la Presidència de la Generalitat.  
  
Segon. Finalitat  
Convocar la concessió de tres beques per a la realització de pràctiques professionals en matèria de polítiques públiques, dirigides a persones llicenciades o graduades en Ciències Polítiques i de l'Administració i a persones graduades en Gestió i Administració Pública, en la Direcció General d'Anàlisi, Polítiques Públiques i Coordinació.  
  
Tercer. Bases reguladores  
Decret 20/2016, de 12 de desembre, del president de la Generalitat, pel qual s'establixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat http://www.dogv.gva.es/dades/2017/01/03/pdf/2016\_10659.pdf  
  
Quart. Import  
Les beques previstes en la present convocatòria es finançaran amb càrrec al programa pressupostari de Presidència de la Generalitat 01.59.06.547.48, del capítol 4, codi de línia comptable S4000000, dels pressupostos de la Generalitat per a l'any 2018, i el seu equivalent en el pressupost de la Generalitat de 2019, quedant condicionada l'eficàcia d'esta convocatòria a l'existència de crèdit adequat i suficient en el pressupost d'aquestes anualitats, de conformitat amb el que disposa l'Orde de 26 de setembre de 1994, sobre tramitació anticipada d'expedients del gasto de la Conselleria d'Economia i Hisenda, segons el següent desglossament inicial:  
Import any 2018: 27.000 €  
Import any 2019: 9.000 €  
Import total màxim: 36.000 €  
  
Cinqué. Termini de presentació de sol·licituds  
El termini per a la presentació de les sol·licituds serà de 10 dies hàbils comptats des de l'endemà de la publicació de la resolució de convocatòria en el Diari Oficial de la Generalitat Valenciana.  
  
Sisé. Altres dades  
La dotació econòmica de cada una de les beques serà de 1.000 euros mensuals bruts.  
El període de durada de les beques serà de 12 mesos des de la data que s'indique en la resolució de concessió, que en cap cas podrà ser anterior a l'1 d'abril de 2018. El període de durada podrà prorrogar-se, sense necessitat de nova convocatòria, per un període màxim de 12 mesos addicionals, sempre que existisca disponibilitat pressupostària i l'exercici de l'activitat que s'estiga efectuant així ho requerisca o aconselle.  
  
València, 29 de desembre de 2017.- El cap del Gabinet del President: Arcadi España García.